Source: http://monitorulneamt.ro/csm-ceahlaul-o-victorie-si-un-egal-in-liga-elitelor/
Timestamp: 2019-04-18 23:26:52+00:00

Document:
CSM Ceahlăul, o victorie şi un egal în Liga Elitelor | Monitorul de Neamț și Roman
vineri, 19 aprilie 2019 - 2:26:51
Acasă Sport Fotbal CSM Ceahlăul, o victorie şi un egal în Liga Elitelor
■ echipa de juniori sub 17 ani a învins în deplasare la Braşov, iar juniorii A (U19) au cucerit primul punct, în urma remizei albe de la Miercurea Ciuc ■ săptămîna viitoare, CSM Ceahlăul U17 va evolua la Piatra Neamţ în optimile Cupei României ■
Cele două formaţii de juniori ale Clubului Sportiv Municipal Ceahlăul care evoluează în Liga Elitelor la categoriile Under 19, respectiv, U17, au evoluat în deplasare duminică, 4 noiembrie, şi s-au întors cu puncte. În etapa a VI-a din grupa de vîrstă sub 17 ani, juniorii B pietreni au cîştigat la ACS Kids Tîmpa Braşov cu 2-0 (2-0), golurile fiind reuşite în debutul meciului de Sebastian Rotundu (min. 10) şi de Alex Rusu (’12). Este pentru prima dată cînd această formaţie leagă două victorii în campionat, în Liga Elitelor, după victoria din runda precedentă obţinută tot în deplasare, la Politehnica Iaşi. Diferenţa este că în acel joc victoria a venit după pauză, tinerii galben-negrii întorcînd scorul nefavorabil din prima repriză (1-2) şi cucerind toate cele trei puncte (scorul final a fost 3-2 pentru Ceahlăul). Revenind la jocul de la Braşov, formula pietrenilor a arătat astfel: Mitrea – Ştefănescu, Rusu, Moroşanu, Ghenici, Matei, Oteliţă, Istrati, Vîlea, Rotundu, Neagu. Au mai jucat: Cojoc, Anton, Spătaru, Gheorghiţă şi Amihăiesei. În aceeaşi rundă a Ligii Elitelor U17, s-au mai înregistrat următoarele rezultate: LPS Focşani – CSM Politehnica Iaşi 0-6; Dinamo Bucureşti – Fotbal Club FCSB 0-2; FC Viitorul Constanţa – ACSCP Rapid Bucureşti 5-1 şi Concordia Chiajna – FC Voluntari 1-1. După aceste rezultate, Juniorii B ai CSM Ceahlăul încheie prima jumătate a clasamentului, iar în etapa viitoare de campionat urmează sa evolueze pe teren propriu cu LPS Focşani, duminică, 11 noiembrie, de la ora 14.00. Peste trei zile (miercuri, 14 noiembrie, tot de la ora 14.00, şi tot la Piatra Neamţ), galben-negrii vor primi replica formaţiei Politehnica Iaşi, în optimile de finală ale Cupei României U17. Un rezultat bun l-a obţinut în etapa din week-end-ul trecut şi echipa de la Juniori A (sub 19 ani) a clubului pietrean de fotbal. În Liga Elitelor U19, CSM Ceahlăul a cîştigat primul punct în clasament la Csikszereda II Miercurea Ciuc, acolo unde nemţenii au terminat la egalitate, 0-0. Acesta a fost primul meci al sezonului în care tinerii galben-negri nu au primit gol. Echipa aliniată la Miercurea Ciuc de CSM Ceahlăul a fost următoarea: Florea – Curpăn, Iorga, Rusu, Lupaşcu, Hodorogea, Dominte, Gabor, Olteanu, Monoranu. Au mai jucat: Atomei, Măriuţa, Burghelea şi Topală. În runda din week-end, la această categorie de vîrstă a Ligii Elitelor s-au mai înregistrat rezultatele: LPS Galaţi – Sporting Juniorul Vaslui 0-7; Dinamo Bucureşti – Fotbal Club FCSB 5-2; Viitorul Constanţa – Steaua Bucureşti 3-1 şi Petrosport Ploieşti – Sport Team Bucureşti 6-1. Cu punctul smuls în deplasarea din Harghita, pietrenii se clasează pe locul 8 din 10, iar în etapa a VII-a, vor evolua pe propriul teren duminică, 11 noiembrie, de la ora 12.00, cu LPS Galaţi, echipă aflată pe ultimul loc în serie, tot cu un punct.
Articolul precedentNeamţ: Şofer încătuşat după ce a comis un accident fiind băut
Articolul următorHCF, victorie cu HC Dunărea Brăila

References: CSM 
 CSM 
 CSM 
 CSM 
 CSM 
 CSM